**Felhívás**

a

**Professzorok az Európai Magyarországért Egyesület**

***XVII. nemzetközi tudományos konferenciáján való részvételre***

A 15 éve működő Egyesületünk megalakulása óta kiemelt küldetésének tekinti **a** tudományos pályájukon elindult **PhD-hallgatók**, az azt tervező **egyetemisták** és a fiatal **kutatók szakmai segítését.** E célból az elmúlt években tizenhat nemzetközi tanácskozást szerveztünk és az azokon elhangzott előadásokat - tizenhat elektronikus könyvben – megjelentettük. (Ezek a PEME honlapján olvashatók).

A **sikeres tudományos pálya megalapozását** és a jövő vezető kutatóinak kinevelését ez alkalommal is **támogatni kívánjuk** azzal, hogy **2018.** **november 15-én** (csütörtökön) nemzetközi tudományos **konferenciát szervezünk a fiatal kutatók számára**, s az elhangzott előadások alapján készült tanulmányokat (lektorált, ISBN számmal ellátott) elektronikus kötetben a konferencia után rövidesen most is megjelentetjük.

A résztvevőket a szekció-elnökségek a tudományos pályára való felkészülésben szakmai tanácsaikkal, s a jövőre vonatkozó javaslataikkal is segítik. Mindezek mellett mentori kapcsolatok kiépítésére, s az Egyesület PhD-műhelyéhez való csatlakozáshoz is lehetőséget kapnak az előadó fiatalok.

E konferencián szívesen látjuk a**z összes** hazai és határon túli **fiatal magyar kutatót és doktori cselekményben részt vevő hallgatót,** valamint a tudományos pályára készülő **mesterszakos diákokat** is.

**A tervezett tanácskozásra** Budapesten, a Villányi út 11-13. alatti konferenciaközpontban

**2018. november 15-én** /csütörtökön/ **10-17** óra között kerül sor.

Előadással és/vagy poszterekkel nevezhetnek az alábbi **tudományterületek**en és **témakörök**ben folyó PhD-képzések résztvevői, fiatal kutatók és tudományos pályára készülő egyetemi hallgatók:

* Gazdaság- és szervezéstudományok
* Társadalom- és természettudományok, interdiszciplináris kutatások
* Művészettudományok, irodalomtudományok, klasszikus- és modern filológia
* Orvos- és egészségtudományok
* Alkalmazott tudományok, tréning- és terápiakutatás
* Műszaki- és hadtudományok
* Föld- és környezettudományok, Tájépítészet
* Pszichológia, Szociálpszichológia - Neveléstudományok– Kommunikáció - Filozófia
* Jogtudomány (elmélet, jogalkotás, jogalkalmazás, társadalmi felelősségvállalás)
* Történelem – Politológia – Szociológia – Néprajz - Helytörténet
* Andragógia, Gerontológia – Gerontagógia, Hittudomány

Hagyományaink szerint a konferenciát **plenáris üléssel** indítjuk, amelyen aktuális tudománypolitikai előadások hangzanak el, majd a fiatal kutatók **szekcióülések**en mutatják be vizsgálataikat, illetve posztereiket. Az előadások **15 perc**esek lesznek, amelyeket szekcióviták követnek.

**FELHÍVÁS**

A tudományos tanácskozásra **valamennyi fiatal kutató**, tudományos érdeklődésű mesterszakos hallgató **bármelyik meghirdetett témakörrel** jelentkezhet. A jelentkezések alapján a PEME Szakmapolitikai Műhelyei által felkért vezető kutatók tesznek javaslatokat a téma elfogadására, s a szekciókba való besorolásra. **Jelentkezni** maximum 3 oldalas **tudományos vázlattal,** (amelybenlehetőség szerint fogalmazódjék meg a kutatás eredményeinek tervezhető hasznosulásiterepeis)és rövid (8-10 soros) szakmai **„életút – mérleg”-**gel, vagy tervvel, valamint poszter-elképzeléssel lehet. (A poszter készítés szabályairól részletes információ található a PEME honlapján!)

E rendezvényünkkel a tudományos eredmények bemutatásához **fórum**ot **és** lektorált **megjelenési lehetőség**et kívánunk biztosítani a jelentkezőknek. A konferencián elhangzott előadás alapján készített végleges **tanulmány, vagy poszter** elektronikus úton való **leadásának határideje 2018. november 30. /** Az előadás alapján írt TANULMÁNY: minimum 5, maximum 12 A/4 oldal, Cambria betűtípus, 11-es betűméret, szimpla sorköz, hivatkozás az akadémiai rend szerint készüljön Word formátumban. Képeket, grafikonokat tartalmazhat, de egy tanulmány terjedelme a 300 KB-ot nem haladhatja meg./

A konferencia hivatalos **nyelve a magyar**. A dolgozat benyújtható angol nyelven is, azonban az előadást a magyar anyanyelvű egyetemek hallgatóinak magyar nyelven kell megtartaniuk. Határon túli hallgatók esetében a magyar mellett az angol nyelvű prezentáció is megengedett. Az elektronikus könyvben megjelenő tanulmányok nyelve magyar. Minden jelentkező csak egyszer adhat elő, de társszerzőként több előadott tanulmányt is jegyezhet.

A részvételi díj: 15.000,- Ft/fő.

**Jelentkezési határidő: 2018. október 31.**

A Jelentkezési lapot (mely a honlapról is letölthető), a fentebb jelzett tudományos vázlatot és az „életút-mérleg”-et a következő címre kérjük küldeni: office@peme.hu. Érdeklődni ezen az e-mail címen, illetve a 20-918-8513 és a 30-494-8456 telefonszámokon lehet.

A szervezőbizottság az előadás- vagy poszter-tervek **elfogadásáról** ***november 05-ig*** **értesíti a** **jelentkezőket**. A **részvételi díj**at az értesítést követően, de legkésőbb ***november 09-ig*** kell átutalni a következő bankszámlára:

PEME OTP 11705008-20484109

**(*Az átutalást legkésőbb a konferencia megkezdéséig igazolni kell*.** Az elfogadott jelentkezés utáni esetleges visszalépés esetén a szervezők a jelentkezési díj 50%-ára igényt tarthatnak.)

**Tisztelt Fiatal Kutató Kolléganő/Kolléga!**

Szeretnénk azt, ha - az eddigi konferenciáinkhoz hasonlóan - most is **magas szintű szakmai tanácskozás részesei lehetnénk**, **és** azt is, hogy az e konferencián elhangzott előadásához kapcsolódó tanácsok adásával és tanulmánykötettel is **segíhetnénk**  az **Ön** **tudományos jövőjét.**

**Az Elnökség nevében szeretettel várjuk jelentkezését!**

Budapest, 2018. szeptember 16.

 **Dr. Demetrovics János** **Dr. Mező Ferenc és Dr. Fejes Zsolt** **Dr. Koncz István** akadémikus, tiszteletbeli elnök tudományos alelnökök elnök